Temeljem članka 49. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 9/20, 14/21, 14/23) **općinski načelnik Općine Martijanec** **podnosi**

**IZVJEŠĆE**

**o radu načelnika od 1.7.2022. – 31.12.2022. godine**

Tokom perioda između 1.7.2022. godine i 31.12.2022. u općini Martijanec realizirani su slijedeći projekti i provedene slijedeće aktivnosti:

Uz sufinanciranje Središnjeg državnog ureda za demografiju i mlade kroz poziv na prijavu projekata usmjerenih na poboljšanje materijalnih uvjeta u dječjim vrtićima u 2022. godini odrađena je 1. faza Uređenja okoliša i vanjskih terena, poligona i učionice na otvorenom kod dječjeg vrtića Vlakić Martijanec.

Nabavljena je komunalna oprema koju Fond za zaštitu okoliša i energetsku učinkovitost sufinancira kao mjeru poticanja odvojenog skupljanja otpada.

Uz sufinanciranje Ministarstva prostornog uređenja, graditeljstva i državne imovine odrađena je 1. faza uređenja centralnog trga u Martijancu.

Ministarstvo regionalnog razvoja i fondova Europske unije odobrilo je i sufinanciralo uređenje teretane na katu društvenog doma u Vrbanovcu.

Krajem 2022. godine rekonstruirano je dječje igralište u Slanju, te su započeti radovi na izgradnji novog dječjeg igrališta u Vrbanovcu.

U suradnji sa Turističkom zajednicom Centar svijeta nabavljen je i postavljen turistički info kiosk kod Vatrogasnog doma u Martijancu.

Na izvoru slane vode u Slanju i okolnim parcelama izrađena je projektna dokumentacija interpretacijskog centra i rekreacijske zone. Isto je prijavljeno na javni poziv Ministarstva turizma i sporta ove godine.

Tokom ljetnih i jesenskih mjeseci odrađeno je asfaltiranje vinogradskih odvojaka i dijela ulice Franje Lesara u Slanju.

Sufinancirali smo novo navodnjavanje sportskog terena i manje zahvate u uređenju svlačionice NK „Razvitak“ Čičkovina, kao i vanjsko žbukanje, bojanje i manje složene građevinske zahvate na sportskom objektu ŠNK „Dinamo 01“ Vrbanovec.

Ministarstvo znanosti i obrazovanja odobrilo je 1,2 milijuna kuna za dogradnju dječjeg vrtića Vlakić Martijanec.

Provedena je digitalizacija poslovanja Jedinstvenog upravnog odjela, također tokom godine službenice su redovito usavršavale svoja znanja i vještine kroz različite edukacije, seminare i webinare.

Tokom godine podijeljene su i jednokratne novčane pomoći prema odlukama Općinskog vijeća (za novorođenčad u kolovozu i prosincu, te za studente i umirovljenike u prosincu).

Obilježen je blagdan Svetog Martina i dan Općine Martijanec. U višednevnom programu obilježavanja bilo je sportskih, vjerskih, zabavnih i edukativnih (zdravlje, vinogradarstvo, arheologija) sadržaja i pokazna vježba iz domene civilne zaštite.

Sa Osnovnom školom Martijanec odrađivani su različiti projekti kroz partnerstva, te smo u prosincu sufinancirali predstavu za 7. i 8. razrede na temu prevencije vršnjačkog nasilja.

Nastavljena je dobra suradnja sa susjednim i okolnim općina i gradovima na temu zbrinjavanja otpada, integriranog javnog prijevoza funkcionalnog spajanja i mogućnosti zajedničkog obavljanja djelatnosti iz domene jedinica lokalne samouprave.

Krajem godine potpisan je sa Ministarstvom prostornoga uređenja, graditeljstva i državne imovine Sporazum o dodjeli računalne opreme koju će koristiti službenici upravnih tijela nakon zaključenih okvirnih sporazuma te zaključenih ugovora po provedenom otvorenom postupku javne nabave „Računala i računalna oprema“, koja je isporučena ove godine.

KLASA: 024-02/23-01/8

URBROJ: 2186-19-02-23-1

Martijanec, 24. ožujak 2023.

Općinski načelnik

Branimir Nađ, mag.oec.